Επισκοπή της Ρώμης

Η Επισκοπή της Ρώμης (λατινικά: Dioecesis Urbis Seu Romana, ιταλικά: Diocesi di Roma), που ονομάζεται επίσης Βικαριάτο Ρώμης,Annuario Pontificio 2012, p. 1 αποτελεί Λατινική επισκοπή της Ρωμαιοκαθολικής Εκκλησίας. Ο επίσκοπός της, γνωστός ως Πάπας, είναι ο Ύπατος Ποντίφικας και επικεφαλής της Ρωμαιοκαθολικής Εκκλησίας. Ως Αγία Έδρα, ο Παπισμός είναι μια κυρίαρχη οντότητα με διπλωματικές σχέσειςCatholic Encyclopedia article: Rome και με πολιτική δικαιοδοσία στο κράτος του Βατικανού (που βρίσκεται γεωγραφικά εντός της πόλης της Ρώμης). Η Επισκοπή της Ρώμης είναι η μητροπολιτική επισκοπή της Επαρχίας της Ρώμης, μιας εκκλησιαστικής επαρχίας στην Επισκοπική Διάσκεψη της Ιταλίας.  Σύμφωνα με την ρωμαιοκαθολική παράδοση, ο πρώτος επίσκοπος Ρώμης ήταν ο Απόστολος Πέτρος κατά τον πρώτο αιώνα.Hinds, K., Everyday Life in the Renaissance, p242Jones, B., Dictionary of World Biography, p666Werner, S.A., The Handy Christianity Answer Book, p173

Στις 8 Μαΐου 2025, Επίσκοπος Ρώμης εξελέγη από το Παπικό Κονκλάβιο ο Πάπας Λέων ΙΔ΄ (κατά κόσμον Ρόμπερτ Φράνσις Πρέβοστ).

 Επίσκοπος Ρώμης

Ο Επίσκοπος της Ρώμης έχει, κατά πρώτο λόγο, τον τίτλο αυτό, ως βάση για όλους τους άλλους τίτλους του. Πριν το Σχίσμα του  1054 στον ενιαίο χριστιανικό χώρο, κατείχε τον επίσημο τίτλο του Πατριάρχη της Δύσης.   Με την έκδοση της Ποντιφικής Επετηρίδας του 2006, ο τίτλος έπαψε να αποτελεί επίσημο τίτλο  του Ποντίφικα.Luigi Accattoli, Il Papa non è più «Patriarca dell'Occidente», Corriere della Sera, 1º marzo 2006Adriano Garuti, "Il papa patriarca d'Occidente? Studio storico dottrinale", Edizioni Francescane, Bologna 1990Joseph Ratzinger, Il nuovo popolo di Dio, Editrice Quriniana, Brescia

Εκείνοι που επίσημα αναφέρονται γι' αυτόν στην Ποντιφική Επετηρίδα (Annuario Pontificio) είναι οι τίτλοι:

 Επίσκοπος Ρώμης
 Εφημέριος του Ιησού Χριστού
 Διάδοχος του πρώτου των Αποστόλων
 Ύπατος Ποντίφικας της Καθολικής Εκκλησίας
 Προκαθήμενος της Ιταλίας
 Αρχιεπίσκοπος και Μητροπολίτης της ρωμαϊκής επαρχίας (επίσης εναλλακτικά αποδίδεται ως «Μητροπολίτης της Επαρχίας της Ρώμης»)
 Αρχηγός του κράτους της Πόλης του Βατικανού (από την ίδρυσή της με τη Συνθήκη του Λατερανού το 1929)
 Υπηρέτης των υπηρετών του Θεού

Ο πιο γνωστός τίτλος, αυτός του «Πάπα», δεν εμφανίζεται στον επίσημο κατάλογο, αλλά χρησιμοποιείται συνήθως στους τίτλους των εγγράφων και εμφανίζεται, σε συντετμημένη μορφή, στις υπογραφές τους.

 Κατάλογος 
Για μια χρονολογική λίστα των παπών, δείτε Κατάλογος Παπών.

 Παραπομπές 

 Εξωτερικοί σύνδεσμοι 


Ρωμη
Κατηγορία:Καθολική Εκκλησία